Arief Yahya

Arief Yahya (lahèr 2 April 1961) panèka Menteri Pariwisata Indonèsia sè ajabat tangghâl 27 Oktober 2014 è Kabinèt Karjâ Prèsidèn Joko Widodo.http://www.bbc.co.uk/indonesia/berita_indonesia/2014/10/141026_indonesia_kabinet, èaksès 16 Januari 2026 Sabelluna salèrana ajabat mènangka  CEO PT Tèlèkomunikasi Indonèsia sejjhâk 11 Mèi 2012 aghentè'è jabadhân Rinaldi Firmansyah.http://www.telkom-indonesia.com/pojok-media/siaran-pers/arief-yahya-ditunjuk-sebagai-direktur-utama.html, èaksès 16 Januari 2026

 Kaodi'ân Awwâl 
Salèrana lahèr è Glagah, Banyuwangi è tangghâl 2 April 1961. Salèrana panèka pottrana Said Suhadi, panèka padhâghâng bân binèna Siti Badriya sè aktif ḍâlem organisasi ka'aghâma'an. Bâkto ngodâna, usaha sè èjhâlâni sareng eppa'na nyorot saèngghâ èkonomi kalowarghâna arief molaè nyorot. Èbhuna jârèya sè dhâddhi tokoh panodhân Arief ghâbây teptep sabbhâr ḍâlem kabâdâ'ân kasebbhut.

Salèrana alanjut studina ka Institut Tèknologi Bandung, ngala' jurusan Tèknik Elektro. Toman bâkto salèrana bân ca-kancana paḍâ mahasiswa ITB noro' kuis Pesona 13, panèka tayangan è TVRI sè èkèbâ sareng Bob Tutupoly sè kasohor taon 1994 kantos 1997, ḍâlem kuis kasebbhut Arief bân ca-kancana bisah mennang.

Arief panèka orèng sè èkennal mènangka orèng sè akiblat ka tokoh èbhu. Salèrana sempet arassa'aghi kaèlangan sè sanget bâkto èbhuna sèdhâ, bâkto salèrana ghi' alanjutaghi pendidikan è Univèrsitas Surrey, Inggris. Salèrana lanjut studi ka Inggris ḍâlem acara pambina'an karyawan PT Telkom, perusahaan sè marajâ nyamana kantos sabelluna dhâddhi menteri.http://padangulan.wordpress.com/2012/05/27/arief-yahyaputra-banyuwangi-di-puncak-pt-telkom/, èaksès 16 Januari 2026

 Pendidikan 

 SD Al-Irsyad Al-Islamiyyah Banyuwangi (1972)
 SMA / SMPP 1 Banyuwangi (samangkèn dhâddhi 2 Sakolah, panèka SMAN 1 Glagah bân SMAN 1 Giri), lulus taon 1979.
 Tèknik Èlèktro è Institut Tèknologi Bandung.
 Telematics (Software & Telecommunications) è Universitas Surrey, Inggris.
 Program doktoral Univèrsitas Padjadjaran.

 Jabadhân 

 Senior Manager Niaga Divisi Regional II (1999-2001)
 General Manager Kandatel Jakarta Bârâ' (2002-2003)
 Kapala Divisi Regional VI Kalimantan (2003-2004)
 Kapala Divisi Regional V Jhâbâ Tèmor (2004-2005)
 Dirèktur Enterprise bân Wholesale PT Telkom Indonèsia (Persero) Tbk (2005)
 Dirèktur Otama PT Tèlèkomunikasi Indonèsia (Persero) Tbk (2012-2014)
 Menteri Pariwisata Indonèsia (2014-2019)
 Dirèktur Otama PT Intermèdia Capital Tbk (2020-2024)
 Dirèktur PT Apple Indonèsia (2020-samangkèn)
 Komisaris Otama PT Viva Mèdia Anyar (2021-2022)
 Dirèktur PT Visi Mèdia Asia Tbk (2021-samangkèn)
 Komisaris PT Intermèdia Capital Tbk (2024-samangkèn)

 Dhâddhi menteri 
Salèrana èyangka' sareng Prèsidèn Joko Widodo dhâddhi Menteri Pariwisata ḍâlem pangennalan kabinèt è halamanna Maligi Mardhika  è tangghâl 26 Oktober 2014 bân èlanti' kalangghu'ânna. Salèrana sala sèttong dâri ḍuwâ' nyama kandidat menteri dâri Banyuwangi. Sabelluna Bupati Banyuwangi, Abdullah Azwar Anas jhughân èra-kèra ngèssè'è pos jabadhân menteri ḍâlem kabinèt Prèsidèn Joko Widodo.

 Sombher-sombher